เปิดฉากเวทีประกวดมิสยูนิเวิร์สไทยแลนด์ 2018 ประเดิมด้วยรางวัลพิเศษชุดว่ายน้ำเป็นปีแรก
สร้างความคึกคักเป็นการอุ่นเครื่องการประกวดมิสยูนิเวิร์สไทยแลนด์ 2018 หลังจากการเก็บตัวไม่ถึงสัปดาห์ กองประกวดมิสยูนิเวิร์สได้จัดประกวดชุดว่ายน้ำรางวัลพิเศษ Miss Best Swimsuit by Streamline เป็นครั้งแรก โดยให้สาวงามผู้เข้าประกวดทั้ง 40 คนอวดโฉมในชุดว่ายน้ำ ท่ามกลางแฟนคลับนางงาม ที่มาเชียร์ติดขอบเวทีอย่างใกล้ชิด เต็มห้องจัดประกวด (ห้องมณียา บอลรูม) โรงแรมเรเนซองส์ เมื่อวันที่ 15 มิ.ย.ที่ผ่านมา,การประกวดเริ่มด้วยการให้สาวงามผู้เข้าประกวดทั้ง 40 คนได้มาโชว์ส่วนโค้งส่วนเว้าในชุดว่ายน้ำแนวสปอร์ตแวร์ที่แอบเซ็กซี่ ทั้งแบบวันพีซ และทูพีซ ในคอลเลกชัน MUT 2018 Collection ของ Streamline ซึ่งมี 6 แบบ โดยรอบแรกออกมาโชว์เป็นกลุ่ม กลุ่มละ 4 คน ก่อนที่จะออกมาเดินโชว์อีกรอบรอบละคน เพื่อตอบคำถาม ซึ่งเหล่ากองเชียร์ได้ให้กำลังใจสาวงามที่เชียร์ด้วยเสียงตบมือและเสียงกรี๊ด เสียงตะโกน เอามงไปเลย สร้างความสนุกสนาน,ครึกครื้นเป็นอย่างยิ่ง สำหรับคำถามส่วนใหญ่เป็นเรื่องใกล้ตัว เป็นการซ้อมไหวพริบของผู้เข้าประกวด อาทิ คนที่นิสัยแบบไหนที่จะไม่คบเป็นเพื่อน, จุดเด่นของตัวเองคืออะไร หรือถ้าคนอื่นวิจารณ์ในแง่ลบจะทำอย่างไร, การใส่ชุดว่ายน้ำมีข้อดี ข้อเสียอย่างไร เป็นต้น และสาวหุ่นดีที่ได้รับการคัดเลือกให้เป็น Miss Best Swimsuit by Streamline ซึ่งจะได้รับเงินรางวัล 50,000 บาท ได้แก่ พลิตา พุทธรัสสุ หรือจุ๊บจิ๊บ หมายเลข 12 อายุ 25 ปี น้ำหนัก 50.7 กก. สูง 170 ซม. จบการศึกษาปริญญาโท คณะ Business Management in Creative Industries De Monfort University ประเทศอังกฤษ ซึ่งเป็น 1 ในตัวเก็งของการประกวดในปีนี้ด้วย,และหลังจากนี้ผู้เข้าประกวดทั้ง 40 คน จะเดินทางไปเก็บตัวทำกิจกรรมที่ จ.กระบี่ ในวันที่ 20-27 มิ.ย.นี้ ส่วนการประกวดรอบตัดสิน จะมีขึ้นในวันที่ 30 มิ.ย. ณ รอยัล พารากอน ฮอลล์.
สร้างความคึกคักเป็นการอุ่นเครื่องการประกวดมิสยูนิเวิร์สไทยแลนด์ 2018 หลังจากการเก็บตัวไม่ถึงสัปดาห์ กองประกวดมิสยูนิเวิร์ส 
มิสยูนิเวิร์สไทยแลนด์ 2018,ชุดว่ายน้ำ,เก็บตัว,โรงแรมเรเนซองส์,ผู้เข้าประกวดมิสยูนิเวิร์สไทยแลนด์,อื่นๆ